སྐྱེས་བུ་ཆེན་པོའི་ལམ་རིམ་ལས།སྐྱེས་བུ་འབྲིང་གི་ལམ་ཉམས་སུ་བླངས་པས།རང་ཉིད་འཁོར་བ་ལས་གྲོལ་བའི་ཐར་བ་ཙམ་ཐོབ་ཅིང་།ཚེ་འཁོར་བ་ཐོག་མ་མེད་པ་ནས་འཁོར་བར་འཁོར་བའི་ཚེ་སེམས་ཅན་ཐམས་ཅད་མར་མ་གྱུར་བ་གཅིག་ཀྱང་མེད་པ་དང་།ཚེ་འདིའི་མས་ཅི་ཙམ་དྲིན་གྱིས་བསྐྱངས་པ་དེ་བཞིན་དུ་དྲིན་ཆེ་བ་ཤ་སྟག་ཡིན་པས།སེམས་ཅན་ཐམས་ཅད་བདེ་བ་ཐོབ་འདོད་ཀྱི་བྱམས་པ་དང༌།སྡུག་བསྔལ་བྲལ་འདོད་ཀྱི་སྙིང་རྗེ།སྡུག་བསྔལ་མེད་པའི་བདེ་བ་དང་ལྡན་འདོད་ཀྱི་དགའ་བ།ཉེ་རིང་ཆགས་སྡང་དང་བྲལ་བའི་བཏང་སྙོམས་སྟེ།སེམས་ཅན་ཐམས་ཅད་ཀྱི་སྡུག་བསྔལ་སེལ་འདོད་དང༌།བདེ་བ་སྒྲུབ་འདོད་ཀྱི་བསམ་པ་ཁྱད་པར་ཅན་གྱིས་ཀུན་ནས་བསླངས་ཏེ།ཚད་མེད་བཞི་སྒོམ་པ་སོགས་ལ་བརྟེན་ནས།རང་གི་སྔོན་བསགས་ཀྱི་ཉོན་མོངས་པ་དང་ཤེས་བྱའི་སྒྲིབ་པ་མ་ལུས་པ་སྤོང་བ་དང༌།སེམས་ཅན་གྱི་དོན་སྒྲུབ་ནུས་པའི་རྣམ་མཁྱེན་རྒྱལ་བའི་གོ་འཕང་དོན་དུ་གཉེར་པའི་བྱང་ཆུབ་ཀྱི་སེམས་རིན་པོ་ཆེའི་ཀུན་ནས་བསླང་སྟེ།སེམས་ཅན་ལ་ཕན་པ་སྒྲུབ་པ་ལས་བརྩམས་པའི་སྦྱིན་པའི་ཕར་ཕྱིན་སོགས་བསོད་ནམས་ཀྱི་ཚོགས་དང༌།ཤེས་རབ་ཀྱི་ཕ་རོལ་ཏུ་ཕྱིན་པའི་ཡེ་ཤེས་ཀྱི་ཚོགས་མཐའ་ཡས་པ་རྫོགས་པའི་ཐབས་དང་ཤེས་རབ་ཡ་མ་བྲལ་བའི་སྒོ་ནས་བློ་སྦྱོང་བ་དང༌།རྒྱལ་སྲས་ཀྱི་སྤྱོད་པ་རྨད་དུ་བྱུང་བ་རྣམས་ཚུལ་བཞིན་དུ་ཉམས་སུ་ལེན་པ་དང་།སོར་ཐར་བྱང་སེམས་གསང་སྔགས་ཀྱི་སྡོམ་པ་རྣམས་མིག་འབྲས་བཞིན་དུ་ལེགས་པར་སྲུང་བས།སེམས་ཅན་རྣམས་ལ་གནས་སྐབས་དང་མཐར་ཐུག་གི་ཕན་བདེ་བླ་ན་མེད་པ་སྐྲུན་ནུས་པ་མ་ཟད་རང་གི་དོན་ཡང་ཞོར་ལ་འབྱུང་བའི་རང་གཞན་གྱི་དོན་གཉིས་ལྷུན་གྱི་གྲུབ་པ་དང་རྒྱུན་སྐྱོང་ཐུབ་པ་ཡིན་ནོ།།